Kalastajatorppa

Kalastajatorppa, stadin slangissa ”Fiskis”, on perinteikäs ravintola ja sen yhteydessä toimiva hotelli (viralliselta nimeltään Hilton Helsinki Kalastajatorppa) Helsingin Munkkiniemessä. Suurimmassa ravintolasalissa, Pyöreässä salissa, on 350 istumapaikkaa, mutta puitteet mahdollistavat jopa 1 200 hengen bankettien tai 1 800 hengen cocktailtilaisuuksien ja gaalojen järjestämisen.

Kalastajatorpan paikalla sijaitsi alun perin oikea torppa, jossa avattiin kahvila vuonna 1915. Fazer rakennutti tilalle ravintolan vuonna 1936. Suunnittelijana toimi arkkitehti Jarl Eklund. Kesällä 1939 valmistuneiden laajennusten jälkeen Kalastajatorpan ravintola oli Suomen suurin ja pystyi palvelemaan yhtaikaa 1 800 vierasta. Myöhemmin ravintolaan tehtiin useita laajennuksia, mutta nykyisin rakennus on suojeltu.Kaupunginsuunnittelulautakunta  2004 Suomen suurin ravintola Munkkiniemeen. Laajennettu Kalastajatorppa pystyy palvelemaan yhtaikaa 1.800 henkeä. Henkilökunnan lukumäärä 200, Helsingin Sanomat, 02.03.1939, nro 59, s. 3, Kansalliskirjaston digitaaliset aineistotSuomen suurin ravintola. Valmistuu toukokuun loppupuolella, Ilta-Sanomat, 20.04.1939, nro 90, s. 1, Kansalliskirjaston digitaaliset aineistot

Ensimmäinen hotellirakennus valmistui vuonna 1969 arkkitehti Markus Tavion suunnittelemana. Uudempi hotellirakennus valmistui 1975, tällä kertaa suunnittelijana toimi arkkitehti Einari Teräsvirta. Hotellin vieressä sijaitsee valtion vierastalo, joka on yhteydessä hotelliin maanalaisen käytävän kautta. Hotelli vastaa vierastalon palveluista.

Hotelli uudistettiin perusteellisesti vuonna 2003Helsingin kaupungin matkailutoimisto , kun se liittyi osaksi Hilton-hotelliketjua.

Kalastajatorpalla on järjestetty useita viihteen keskeisiä tilaisuuksia. Vuonna 1952 Armi Kuusela kruunattiin siellä Suomen Neidoksi.Armi Kuusela, Suomen Neito 1952  YLE elävä arkisto Siellä on pidetty myös muotinäytöksiäHelsingin muotisalongit ja salonkimuoti ja järjestetty konsertteja.Kimarakvartetti Pomus Suomen ensimmäinen disco järjestettiin Kalastajatorpalla vuonna 1966.Tuottajalegenda Paavo Einiö menehtyi syöpään  Ilta-Sanomat 2006

Poliittisten ja taloudellisten huippuvaikuttajien vuosittainen Bilderberg-kokous on järjestetty Suomessa kerran, vuonna 1994 Kalastajatorpalla.Bilderberg meeting in Helsinki, Finland, June 2-5 1994 – participants 

Monet maailman valtioiden johtajat ja päämiehet ovat yöpyneet Kalastajatorpassa vuosien varrella, muun muassa Jasser Arafat, Leonid Brežnev, George H. W. Bush, Bill Clinton, 14. Dalai Lama Tenzin Gyatso, Gerald Ford, Mihail Gorbatšov, Harald V, Boris Jeltsin, Welcome to Hilton Helsinki Kalastajatorppa!Enclosed a brief summary to the history of Kalastajatorppa Trygve Lie, Jawaharlal Nehru, Mohammad Reza Pahlavi (ja Farah Pahlavi), Vladimir Putin, Ronald Reagan (ja Nancy Reagan), Helmut Schmidt sekä Donald Trump (ja Melania Trump).

 Lähteet 

 Aiheesta muualla 

Kalastajatorppa Hiltonin sivuilla
Kalastajatorpan vuosisata: verta, politiikkaa ja diskon ensiaskeleita: http://kaikuhelsinki.fi/en/node/653  
Tarinoita satavuotiaasta Kalastajatorpasta : helsinkiläisen tapahtuma-, kulttuuri- ja elämyskeitaan kehitys kesäkahvilasta maailmanluokan kokoushotelliksi. Haaga-Helia ammattikorkeakoulu, 2017. .
Kalastajatorppa uudessa asussa. Huomattavat laajennustyöt päättyneet. Kalastajatorppa on nyt Suomen suurin ravintola, Ilta-Sanomat, 10.07.1939, nro 155, s. 2, Kansalliskirjaston digitaaliset aineistot
 Kalastajatorppa on muuttunut upeaksi huvipalatsiksi, Kuva, 02.08.1939, nro 16, s. 14, Kansalliskirjaston digitaaliset aineistot

Luokka:Ravintolat Helsingissä
Luokka:Helsingin hotellit
Luokka:Munkkiniemi
Luokka:Einari Teräsvirran suunnittelemat rakennukset